18. ΑΝΑΓΚ.ΝΟΜΟΣ υπ’ αριθ. 406 της 23/30 Δεκ. 1936 Περί καταργήσεως των κατά Νόμον 5892 επιτροπών και αναστολής των περί καταρτισμού, αναθεωρήσεως και ανασυντάξεως των εκλογικών καταλόγων διατάξεων. Άρθρ.1.-Καταργούνται αι διατάξεις του άρθρ.12 του υπ’ αριθ. 5892 του 1933 Νόμου «περί ανανεώσεως των εκλογικών βιβλιαρίων ταυτότητος» του άρθρ. 1 του από 15 Φεβρ. 1935 Ν. Δ/τος «περί τροποποιήσεως και συμπληρώσεως διατάξεων των εκλογικών Νόμων» και του άρθρ. 3 παρ. 3 του ίδιου ν. Δ/τος. Άρθρ.2.-(Αναστέλλεται η εφαρμογή της περί καταρτισμού, ετησίας τακτικής αναθεωρήσεως και ανασυντάξεως των εκλογικών καταλόγων και καταλόγων βιβλιαρίων, Νομοθεσίας). Η ως άνω αναστολή ήρθη δια του άρθρ. 1 Α.Ν. 392/1945, τεθείσης εις ενέργειαν της περί καταρτισμού, ετησίας τακτικής αναθεωρήσεως και ανασυντάξεως των εκλογικών καταλόγων και καταλόγων βιβλιαρίων νομοθεσίας. Άρθρ.3.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως, πάσα δε αντικειμένη εις τούτον διάταξις καταργείται. 